b'\n_START_ARTICLE_\nAmarantita\n_START_SECTION_\nCaracter\xc3\xadstiques\n_START_PARAGRAPH_\nLa amarantita \xc3\xa9s un sulfat de f\xc3\xb3rmula qu\xc3\xadmica Fe3+_NEWLINE__NEWLINE_2O(SO\xe2\x82\x84)\xe2\x82\x82\xc2\xb77H\xe2\x82\x82O. Cristal\xc2\xb7litza en el sistema tricl\xc3\xadnic. Els cristalls, de fins a 2 cm, s\xc3\xb3n allargats al llarg de [001], amb dominant {100} i {010}, i amb secci\xc3\xb3 transversal quadrada. Tamb\xc3\xa9 poden ser aplanats [100] i estriats en {001} amb m\xc3\xa9s de 60 formes conegudes. T\xc3\xadpicament son radials o formant agregats d\'agulles. La seva duresa a l\'escala de Mohs \xc3\xa9s 2,5._NEWLINE_Segons la classificaci\xc3\xb3 de Nickel-Strunz, la l\'amarantita pertany a "07.DB: Sulfats (selenats, etc.) amb anions addicionals, amb H\xe2\x82\x82O, amb cations de mida mitjana nom\xc3\xa9s; octaedres a\xc3\xafllats i unitats finites" juntament amb els seg\xc3\xbcents minerals: aubertita, magnesioaubertita, svyazhinita, khademita, rostita, jurbanita, minasragrita, ortominasragrita, anortominasragrita, bobjonesita, hohmannita, metahohmannita, aluminocopiapita, calciocopiapita, copiapita, cuprocopiapita, ferricopiapita, magnesiocopiapita i zincocopiapita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs tracta d\'un mineral secundari format especialment en climes \xc3\xa0rids. Sol trobar-se associada a altres minerals com: hohmannita, fibroferrita, calcantita, copiapita, coquimbita i sideronatrita. Va ser descoberta a Caracoles, al districte de Sierra Gorda, a la prov\xc3\xadncia d\'Antofagasta (Regi\xc3\xb3 d\'Antofagasta, Xile).'